اوروجلوق
یئنه ده گلدی اوروجلوق بالا،شعبان قاچاجاق
یئنه بازاردا ثبات اوز توتاجاق یان،قاچاجاق
تاپاجاق فرصتی بو آیدا موسلمان ساتیجی
وئره جک جنسی باها اولکه ده ویجدان قاچاجاق
مین موصیبت له آلیردیق او قانادسیز تویوغو
باهالیقدان گوج آلیب بیزده قازاندان قاچاجاق
خورمانین روونقی باققال تاماخین آرتیراجاخ
اونو آلداتماغا بو شهریده شیطان قاچاجاق
بوشالیب معده. باغارسیق دیه جک بیربیرینه
دوداق عطشان اولاراق اوز سارالیب قان قاچاجاق
باغلی قالمیشدی مچید لر قاپی سی بیر نئچه آی
بکه یا الله اوچون اوزده موسلمان قاچاجاق
موفته خورلار دولانیب شهری ایاق باش پیادا
گوزونو دورد آچاراق هاردا وار احسان قاچاجاق
آج قارین لاب آچاجاق اشتهاسین حاق یییه نین
تلسیب حاق یئمه یه بیرده شتابان قاچاجاق
گر توتارسا اوروجو وارلی صوبح، آخشام یاتاجاق
یوخسول آنجاق چوره گ آردینجا اوباشدان قاچاجاق
تئز قاتیلسین شهرین دردلی او ایشسیز لرینه
اولاجاق مقصدی البتته کی مئیدان قاچاجاق
اولماسا ایش، قالاجاق گون باتانا دونمه یه جک
ائوده وار دانلایانی، آرواد، اوشاقدان قاچاجاق
تاپسادا ایش گلیری احتیاجین گورمه یه جک
باخاجاق قیمته بازاردا پریشان قاچاجاق
سن اینانما آج اولان باشقا آجی یاده سالا
قارین آج اولدو مثل وار بالا ایمان قاچاجاق
عربلی
گؤنده ر
بؤلوم : وطن
kas_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab azb_Arab pes_Arab azb_Arab urd_Arab azb_Arab azb_Arab pbt_Arab